Den Vest-Sjællandske Avis, 1829-10-06
Bosphorus. (Af Lettres sur L'Orient.) Jeg forlod Odessa i en Brig fra Triest; Reisen varede længe og var kiedsommelig; thi i 3 Dage var det Havblik. Jeg vil ikke tale noget om den liden Slangeøe, som sees udenfor Mundingen af Donaufloden; thi den er udsat for uophørlige Oversvømmelser og har faaet sit Navn af de Kryddyr, som opholde sig paa den. Efter 8te eensformige Dage saae vi endelig Rumeli ens Kyster oplyste af den dalende Sol og næste Morgen laae vort Skib foran Mundingen af Canalen til Constantinopel. Paa min høire Side saae jeg Fyrtaarnet paa den Europæiske Kyst, paa min venstre det paa den Asiatiske. Under Foden af disse Taarne ligge de Steenklipper, som kaldes de Cyoniske Øer. Fyrtaarnet paa den Enropæiske Kyst er bygget paa Forbierget Panium og bliver forsvaret af Castellet Fanaraki; det i Asien staaer paa det berygtede Forbierg de L'Ancre (Beyreum. Snart seilede vi ind i Bosphorus; dette Stræde er neppe en Fierdingvei bred; vi seilede saaledes i Midten af det, at vi paa det nøiagtigste kunde tage begge Kyster i Øiesyn. Jeg formaaer kun svagt at udtrykke de Følelser, som opstode hos mig, da jeg saae denne prægtige i enhver Henseende for mig nye Egn. Denne reene klare Himmel, denne venlige Natur, denne yppige Vegetation, disse let byggede Huse, disse kostbare og dog saa afvexlende Dragter, alt dette var saa væsentlig forskiellig fra alt det jeg hidindtil havde seet. Jeg ønskede med eet Øiekast at sluge alle disse nye Gienstande, men min Opmærksomhed og mine Evner vare utilstrækkelige; jeg vidste ikke hvorpaa jeg skulde henvende mine Betragtninger. Bosphorus slynger sig som en majestætisk Flod imellem to Biergkiæder af en middelmaadig Høide, hvis Skraaeninger ere bedækkede med Piile og Træegrupper, ved Foden af dem sees venlige Landsbyer i blomstrende Dale. Synet af den Asiatiske Kyst paa venstre Haand er imponerende, dens snoede Strandbred indeholder mangsoldige Bugter, som oplives af utallige Skibe. Den Europæiske Kyst paa venstre Haand er ikke saa majestætisk og pittoresk, man seer paa den flere Casteller; deriblandt det Europæiske Castel (Roumeli=Kavat) og Landsbyen Bujukdere, som beherskes af skovbegroede Høie. Længer mod Sønden saae jeg den frugtbare Dal, som bærer dens Navn; ved Indgangen til den staaer endnu den Platane, hvorunder Gottfried af Bouillon opslog sin Leier, endnu udbreder den sin Skygge over en liden slet bygget Moschee, imellem dette Træes Blade saae man i en Afstand de høie Buer, af en uhyre Vandledning. Herfra bliver Strandbredden, som hidindtil havde gaaet skraat ned til Vandet, pludselig strit. En lang Række af Klipper, hvorpaa hist og her sees Tyrkiske Casteller og Buske strække sig til Therapia, den Franske Gesandts sædvanlige Sommerboelig Paaden Asiatiske Kyst bliver Landskabet behersket af Kæmpebierget, en høi Kegle, hvorpaa Ruinerne sees af et gammelt Castel, som Genueserne have bygget; ved Fødderne af den ligger Anatoliko Kavak, i hvis Middelpunkt der nu er opført et Castel. Husene i denne Stad ere omgivne med Plataner, Cypresser og Pinietræer. Det Jndtryk, som Synet af dette Landskab frembringer, er ikke til at beskrive. Vi svævede paa et Hav af den reneste agurblaae Farve. En utallig Mængde Carqver, lange og smalle Fartøier, omgave vort Skib, letklædte Roerkarle lode dem flyve afsted over Vandet; imedens Personer i vide Dragter sadde midt i dem ganske ubevægelige og røgede af lange Piber med Ravmundinger. Det Franske Palads er stort og vel indrettet; men af Træe, som alle Huse i dette Land; det tilhørte fordum Familien Ypsilanti; men blev foræret den Franske Gesandt af Sultan Selim.